Bătălia de la Jena
Bătălia de la Jena a avut loc la 14 octombrie 1806 și a opus o armată franceză comandată de Împăratul Napoleon I unei armate prusace inferioare numeric, comandate de Prințul Hohenlohe. Bătălia s-a încheiat cu victoria zdrobitoare a francezilor, prusacii pierzând aproape jumătate din trupele cu care au început bătălia. Confruntarea a avut loc în același timp cu Bătălia de la Auerstaedt, unde mareșalul Davout a zdrobit armata principală prusacă, deși raportul de forțe era de 2/1 în favoarea prusacilor.